《过杜潭题曾祖庆源庵》
宋代·吕声之

横江灏气欲欺裘，木落千林水露洲。
偶为搜荒投陇亩，因而展省到松楸。
神驹已应当年兆，祥笋还为后裔留。
寄与老僧勤洒扫，庭前橘绿桂香浮。

作者简介：绍兴新昌人，字大亨。以能诗名。师陈傅良而友蔡幼学，同升太学。宁宗嘉定间历官宿松尉、平阳丞，终昭信军节度推官。有《沃洲杂咏》。